62024TO0261_INF
Διάταξη του Γενικού Δικαστηρίου (τέταρτο τμήμα) της 19ης Μαΐου 2025 – Birių Krovinių Terminalas κατά Συμβουλίου
(Υπόθεση T-261/24)
«Προσφυγή ακυρώσεως και προσφυγή κατά παραλείψεως – Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Λευκορωσία και της εμπλοκής της Λευκορωσίας στη ρωσική επίθεση κατά της Ουκρανίας – Απαγόρευση αγοράς, εισαγωγής ή μεταφοράς προϊόντων ποτάσας από τη Λευκορωσία – Πράξη μη δεκτική προσφυγής – Εσφαλμένος προσδιορισμός του καθού – Λήψη θέσεως – Τερματισμός της παραλείψεως – Εν μέρει απαράδεκτο – Αίτημα αναγνωριστικού χαρακτήρα – Αίτημα με το οποίο ζητείται να απευθυνθεί διαταγή σε θεσμικό όργανο – Μερική αναρμοδιότητα»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Πράξεις που εμπίπτουν στην εξωτερική πολιτική και στην πολιτική ασφάλειας – Έγγραφα που καταρτίσθηκαν από την Επιτροπή – Πράξεις αμιγώς ενημερωτικού χαρακτήρα ή προπαρασκευαστικού και συμβουλευτικού χαρακτήρα – Δεν εμπίπτουν – Απαράδεκτο
(Άρθρο 263 ΣΛΕΕ· κανονισμοί του Συμβουλίου 833/2014 και 269/2014)
(βλ. σκέψεις 19-27)
2.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Σαφής και ακριβής παράθεση των προβαλλόμενων λόγων – Έλλειψη σαφήνειας και ακρίβειας – Απαράδεκτο
(Άρθρο 263 ΣΛΕΕ· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψη 35)
3.
Κοινή εξωτερική πολιτική και πολιτική ασφάλειας – Περιοριστικά μέτρα σε βάρος της Λευκορωσίας – Απαγόρευση αγοράς, εισαγωγής ή μεταφοράς προϊόντων χλωριούχου καλίου από τη Λευκορωσία – Δικαστικός έλεγχος της νομιμότητας – Περιεχόμενο – Προσφυγή ακυρώσεως – Διάταξη γενικής ισχύος η οποία δεν αφορά ατομικό περιοριστικό μέτρο – Αρμοδιότητα των δικαιοδοτικών οργάνων της Ένωσης – Δεν υφίσταται
(Άρθρο 29 ΣΕΕ· άρθρο 275 ΣΛΕΕ· απόφαση 2012/642/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2024/769, άρθρο 2ζ)
(βλ. σκέψη 38)
4.
Προσφυγή ακυρώσεως – Προϋποθέσεις παραδεκτού – Προσφυγή που στρέφεται κατά του εκδότη της προσβαλλομένης πράξεως – Αίτημα ακυρώσεως πράξεως του Συμβουλίου το οποίο στρέφεται κατά της Επιτροπής – Απαράδεκτο
(Άρθρο 263 ΣΛΕΕ· κανονισμός 765/2006 του Συμβουλίου)
(βλ. σκέψεις 39-41)
5.
Προσφυγή κατά παραλείψεως – Λήψη θέσεως κατά την έννοια του άρθρου 265, δεύτερο εδάφιο, ΣΛΕΕ πριν από την άσκηση της προσφυγής – Έννοια – Άρνηση ενέργειας σύμφωνα με την πρόσκληση προς ενέργεια – Εμπίπτει
(Άρθρο 265, εδ. 2, ΣΛΕΕ· κανονισμός 765/2006 του Συμβουλίου, άρθρο 1θ)
(βλ. σκέψεις 45-49)
6.
Προσφυγή ακυρώσεως – Πράξεις δεκτικές προσφυγής – Άρνηση της Επιτροπής να κινήσει διαδικασία για την αναγνώριση παραβάσεως – Δεν εμπίπτει
(Άρθρα 258 και 263, εδ. 4, ΣΛΕΕ)
(βλ. σκέψη 50)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή κατά το μέρος που στρέφεται κατά της Ευρωπαϊκής Επιτροπής, εν μέρει ως απαράδεκτη και εν μέρει ως ασκηθείσα ενώπιον αναρμόδιου δικαστηρίου.
2)
Καταδικάζει την Birių Krovinių Terminalas UAB στα δικαστικά έξοδα που σχετίζονται με την προσφυγή κατά το μέρος που στρέφεται κατά της Επιτροπής.